Kolegio Green Templeton

Green Templeton College - prononco laŭ sistemo IFA [ɡɹˈiːn tˈɛmpə͡ltən kˈɒlɪd͡ʒ] - aŭ kolegio Green Templeton estas unu el la kolegioj de la universitato de Oksfordo en Britio, situanta en la urbocentro de Oksfordo. Ĝi estis fondita la 1-an de oktobro 2008 kaj konsistas el la membroj de la antaŭaj kolegioj Green College kaj Templeton College. La kolegio situas sur la antaŭa loko de Green College en norda Oksfordo. En ĝia centro estas arkitekture alloga kaj grandioza 18-jarcenta konstruaĵo, la Radcliffe Observatory, kiu estis modelita laŭ la antikva Turo de la ventoj en Ateno. La konstruaĵo de 1773 ĝis 1934 estis astronomia observejo, tiam la astronomia observado pludaŭris en Pretorio, Sudafriko, sed en 1972 ankaŭ tie finiĝis. Eksteraj ligiloj Oficiala retejo (angle)